Ngə́ lə́ bɔ̄ naa á dzāl dá yā é māl Ńtondôbə Zambá woe a ngávə́ wā nə́ ó tɔ̄bɔ̄ étēde, ǒ ngawóg 14nâ bod bəziŋ, bədzə́dzāā bə́ byə́m yā mvɔŋ bod dzóe, bə́ dūdú bə̄bə́nyɔ̄ŋ á ńdīmi, bɔ́ nâ: Ńkāān syé bəzambá bə̄fə́, ébá yā myā dzí kig yəm 15wayi fas ádzō, o tóán dzə̄ŋ á sí, wakə wasíli m̀bəŋ m̀bəŋ, ngə́ lə́ nə̄ fɔ́ɔ́ bə́bə́lá ai tótóé naa akyaí nyīé dzam tě á hə bɔɔban á zāŋ dzoe, 16o bələ́ nâ o managa wé ai okəŋ bítá bətɔbɔ̌ yā ńnǎm tē, o woá bɔ́ á ńsəŋ ḿbámāná ai byə́m bísə̄ yā étē. 17Myǎyi á mǎn tógan byə́m bí ńsa bísə á zə̄zǎŋ ǹsəŋ wáán mǐ ngadígi ǹnǎm tē ai byə́m bí ńsa bísə á ndóan, anə́ míngúmā mə́túnuŋa bádígi á mís mə́ Ńtondôbə Zambá wāān, ǹnǎm tē wâyi tɔbɔ̌ bīlíg kɔ́m ésə wángābǎd kīg fə lóŋoban. 18Tə myǎnyie dzóm dzídzīā yā é byə́m bí bə̄lə́ naa bí dígi. Ḿból yə̄ nâ Ǹtondôbə á vâ ayɔ́g yā ólūn wōē, á lə́dē mína mvam dzié, á kud mínā ngɔ́l, á būlū mínā, anə́ ḿból ā ngākag běsōá,